Diari Oficial de la Generalitat Valenciana


Sumari del DOGV 9387, del 20-07-2022 (2022/6721)

RESOLUCIÓ de 8 de juliol de 2022, del director general de Tecnologies de la Informació i les Comunicacions, de la Conselleria d'Hisenda i Model Econòmic, per la qual s'actualitza l'annex del catàleg d'equipament i productes TIC susceptible de ser contractat pels centres educatius de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9387

Data del DOGV
:   20-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6721


Data del document
:   08-07-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic
    * centre d'ensenyament

RESOLUCIÓ de 8 de juliol de 2022, del director general de Tecnologies de la Informació i les Comunicacions, de la Conselleria d'Hisenda i Model Econòmic, per la qual s'actualitza l'annex del catàleg d'equipament i productes TIC susceptible de ser contractat pels centres educatius de la Generalitat. [2022/6721]  
La Resolució de 29 d'octubre de 2021, del conseller d'Hisenda i Model Econòmic, sobre delegació de competències en qui exercisca la direcció dels centres educatius públics no universitaris de la Generalitat per a adquisició d'equipament i productes TIC per a ús en l'entorn educatiu (DOGV 9214, 12.11.2021) estableix en el seu article segon la delegació en la persona que ostente la titularitat de la Direcció General de Tecnologies de la Informació i de les Comunicacions de la creació i actualització del catàleg d'equipament i productes TIC susceptible de ser contractat pels centres educatius de la Generalitat. Per tant, de conformitat amb el que es disposa en el paràgraf anterior, resolc:  
  
  
Primer  
Actualitzar el catàleg referit en l'annex I de la Resolució de 29 de novembre de 2021, del director general de Tecnologies de la Informació de les Comunicacions de la Conselleria d'Hisenda i Model Econòmic (DOGV 9239, de 21.12.2021), afegint a aquest catàleg el programari per als ensenyaments artístics superiors següent: «programari antiplagi», «gestió biblioteca i registre públic de TFT», «de realització i anàlisi d'enquestes»; i per als ensenyaments de disseny i música: «modelatge 3D per a arquitectura», «modelatge mecànic 3D», «CAD per a modelatge de superfícies i sòlids», «d'animació, modelatge, simulació i renderitzat 3D», i «Composició i notació musical»; tal com s'especifica en el catàleg actualitzat annexat en la present resolució.  
  
  
Segon  
En la pàgina web http://www.ceice.gva.es/delegatic es podrà consultar el catàleg actualitzat d'equipament i productes TIC.  
  
Tercer  
L'annex d'aquesta resolució substitueix l'annex I de la Resolució de 29 de novembre de 2021, del director general de Tecnologies de la Informació de les Comunicacions de la Conselleria d'Hisenda i Model Econòmic.  
  
Quart  
La present resolució entrarà en vigor l'endemà de la seua publicació en el Diari Oficial de la Generalitat Valenciana.  
  
València, 8 de juliol de 2022.- El director general de Tecnologies de la Informació i les Comunicacions: José Manuel García Duarte.  
  
  
ANNEX  
Catàleg de DELEGATIC  
  
1. Hardware (Material)  
1.1. Productes no inventariables que els centres poden adquirir.  
L'anotació comptable dels articles inclosos en aquest apartat es realitzarà en ITACA contra el subcompte 22943 Material informàtic no inventariable.  
Es delega en els centres educatius l'adquisició dels següents articles:  
· Bateries de portàtils  
· Càmeres web  
· Components d'àudio-vídeo: altaveus, auriculars, micròfons, cables de connexió  
· Convertidors i connectors: transceptors, GBIC  
· Discos durs  
· Discos SSD  
· Fonts d'alimentació  
· Eines: crimpadores, testers, multímetres  
· Lectors de codis de barres  
· Lectors de DVD  
· Lectors de targetes  
· Comandaments a distància  
· Memòria RAM  
· Sensors  
· Targetes d'emmagatzematge  
· Targetes d'àudio  
· Targetes de xarxa  
· Targetes de vídeo o gràfiques  
· Teclats i ratolins  
  
1.2. Productes inventariables que els centres poden adquirir.  
L'anotació comptable dels articles inclosos en aquest apartat es realitzarà en ITACA contra el subcompte 625021 TIC Material TIC inventariable no subjecte a autorització prèvia. A més, hauran de ser donats d'alta en l'aplicació «gvaSAI-INVENTARI».  
Es delega en els centres l'adquisició dels següents articles:  
1.2.1. Carros per a la càrrega i transport de tauletes i/o ordinadors portàtils.  
1.2.2. Dispositius tàctils i audiovisuals:  
· Monitors d'ordinador  
· Projectors convencionals  
· Projectors de gran angular  
· Projectors interactius  
· Tauletes digitalitzadores (perifèrics tàctils connectats al PC per al disseny gràfic)  
  
1.2.3. Equips de protecció:  
· Sistemes d'alimentació ininterrompuda  
  
1.2.4. Robòtica:  
· Robots i kits de robòtica programable  
· Plaques amb microcontrolador i entorn de desenvolupament programable (Arduino, Raspberry...)  
  
1.2.5. Sistemes d'emmagatzematge:  
· Cabines de discos (NAS)  
  
1.2.6. Sistemes d'impressió i escàner:  
· Equips multifunció  
· Escàners  
· Impressores convencionals  
· Impressores 3D  
· Traçadors  
  
2. Programari (software)  
Quan s'adquirisquen llicències de programari que i enclouen el dret d'utilització temporal d'un producte, incloses les successives renovacions d'aquest dret, aquestes llicències es consideren no inventariables. L'anotació comptable en ITACA es realitzarà amb el subcompte 22914 € Material informàtic no inventariable.  
La resta de productes de programari considerat com a aplicacions informàtiques i bases de dades en suport físic, excloses les llicències en les quals només s'accedeix a dades, es consideren inventariables. L'anotació comptable dels articles inclosos en aquest apartat es realitzarà en ITACA contra el subcompte 625021TIC - Material TIC inventariable no subjecte a autorització prèvia.  
  
2.1. Programari per a Formació Professional  
Per als estudis de Formació Professional, es delega la competència de compra del programari requerit per a aconseguir els resultats d'aprenentatge establits en els corresponents reials decrets de títol, així com en els Currículums desenvolupats en la Comunitat Valenciana, segons s'indica en annex II de la resolució de 29 de novembre de 2021 d'aquesta direcció general.  
El programari adquirit es destinarà per al seu ús exclusiu en els títols que s'especifiquen i haurà d'estar orientat a l'aprenentatge de la utilitat o funcionalitat exposada en cada cas.  
  
2.2. Programari destinat a alumnat amb Necessitats Educatives Especials  
Es delega la competència de compra del programari que estiga enfocat a donar solucions a l'alumnat amb trastorns de l'aprenentatge (dislèxia, TDAH, discalcúlia...), trastorns de la parla i del llenguatge, o amb discapacitats sensorials (baixa visió, sordesa...). Concretament, es delega el següent:  
· Programes que afavorisquen l'aprenentatge multisensorial  
· Sistemes augmentatius i alternatius de comunicació    
· Programes específics dirigits a millorar la lectura, l'escriptura, l'aprenentatge i la comunicació  
  
2.3. Programari destinat a ensenyaments artístics superiors i estudis de disseny i música (ISEACV)  
Es delega la competència de compra del programari següent:  
· Programari antiplagi  
· Programari de gestió biblioteca i registre públic de TFT  
· Programari de realització i anàlisi d'enquestes»  
· Programari de modelatge 3D per a arquitectura  
· Programari de modelatge mecànic 3D  
· Programari CAD per a modelatge de superfícies i sòlids  
· Programari d'animació, modelatge, simulació i renderitzat 3D  
· Programari de composició i notació musical